ΑΠΟΦΑΣΗ ΤΗΣ ΕΠΙΤΡΟΠΗΣ της 30ής Δεκεμβρίου 1982 περί διαπιστώσεως ότι η εισαγωγή της συσκευής με την ονομασία «Jeol - Scanning Electron Microscope, model JSM - 35C» δεν δύναται να πραγματοποιηθεί ατελώς ως προς τους δασμούς του Κοινού Δασμολογίου

(82/965/ΕΟΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό (ΕΟΚ) αριθ. 1798/75 του Συμβουλίου της 10ης Ιουλίου 1975, περί της ατελούς, ως προς τους δασμούς του Κοινού Δασμολογίου, εισαγωγής αντικειμένων εκπαιδευτικού, επιστημονικού ή μορφωτικού χαρακτήρα (1), όπως τροποποιήθηκε τελευταία από τον κανονισμό (ΕΟΚ) αριθ. 608/82 (2),

(1) ΕΕ αριθ. L 184 της 15.7.1975, σ. 1.

(2) ΕΕ αριθ. L 74 της 18.3.1982, σ. 4.

τον κανονισμό (ΕΟΚ) αριθ. 2784/79 της Επιτροπής της 12ης Δεκεμβρίου 1979 περί καθορισμού των διατάξεων εφαρμογής του κανονισμού (ΕΟΚ) αριθ. 1798/75 (3), και ιδίως το άρθρο 7,

(3) ΕΕ αριθ. L 318 της 13.12.1979, σ. 32.

Εκτιμώντας:

ότι η γερμανική κυβέρνηση, με επιστολή της τής 16ης Ιουλίου 1982, ζήτησε από την Επιτροπή να κινήσει τη διαδικασία, που προβλέπεται στο άρθρο 7 του κανονισμού (ΕΟΚ) αριθ. 2784/79, για να καθορισθεί αν η συσκευή με την ονομασία «Jeol - Scanning Electron Microscope, model JSM - 35C», που παραγγέλθηκε στις 4 Ιουλίου 1979 και προορίζεται για τη διερεύνηση της συμπεριφοράς δομικών στοιχείων υπό συνθήκες καταφλέξεως, λαμβάνοντας υπόψη τις μικροδομικές μεταβολές της υφής, πρέπει να θεωρηθεί ή όχι ως επιστημονική και, σε περίπτωση καταφατικής απαντήσεως, αν συσκευές με ισοδύναμη επιστημονική αξία κατασκευάζονται επί του παρόντος στην Κοινότητα.

ότι, σύμφωνα με τις διατάξεις του άρθρου 7 παράγραφος 5 του κανονισμού (ΕΟΚ) αριθ. 2784/79, ομάδα εμπειρογνωμόνων εποτελούμενη από εκπροσώπους όλων των κρατών μελών συνήλθε στις 15 Νοεμβρίου 1982, στο πλαίσιο της Επιτροπής Δασμολογικών Ατελειών, προς το σκοπό της εξετάσεως της προκειμένης περιπτώσεως

ότι από την εξέταση αυτή συνάγεται ότι η εν λόγω συσκευή είναι ένα ηλεκτρονικό μικροσκόπιο ότι τα αντικειμενικά τεχνικά χαρακτηριστικά της, όπως η διακριτική ικανότητα, και η χρήση που γίνεται της εν λόγω συσκευής, την καθιστούν συσκευή ειδικώς κατάλληλη για την επιστημονική έρευνα ότι εξάλλου, οι συσκευές του είδους αυτού χρησιμοποιούνται κυρίως για την άσκηση επιστημονικών δραστηριοτήτων ότι επομένως, πρέπει να θεωρηθεί ως επιστημονική συσκευή

ότι, εντούτοις, βάσει των πληροφοριών που έχουν συγκεντρωθεί από τα κράτη μέλη, συσκευές ισοδύναμης επιστημονικής αξίας με την εν λόγω συσκευή, κατάλληλες να χρησιμοποιηθούν για τις ίδιες χρήσεις, κατασκευάζονται επί του παρόντος στην Κοινότητα ότι τέτοια, είναι, ειδικότερα, η συσκευή «PSEM 500X» που κατασκευάζεται από την εταιρεία Philips Nederland BV, Boschdijk 525, NL-Eindhoven και οι συσκευές «150» και «180» που κατασκευάζονται από την εταιρεία Cambridge Scientific Instruments Ltd, Rustat Road, UK-Cambridge CB1 3QH,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

ρθρο 1

Η εισαγωγή της συσκευής με την ονομασία ««Jeol - Scanning Electron Microscope, model JSM-350», που αποτελεί το αντικείμενο της αιτήσεως της 16ης Ιουλίου 1982 της γερμανικής κυβερνήσεως, δεν δύναται να πραγματοποιηθεί ατελώς ως προς τους δασμούς του Κοινού Δασμολογίου.

ρθρο 2

Η παρούσα απόφαση απευθύνεται στα κράτη μέλη.

Έγινε στις Βρυξέλλες, στις 30 Δεκεμβρίου 1982.

Για την Επιτροπή

Karl-Heinz NARJES

Μέλος της Επιτροπής